## El cònsol general d'Alemanya visita la Ciutat de les Arts i les Ciències

*** La directora general del complex, Ana Ortells, ha rebut el cònsol Dirk Rotenberg**

El cònsol general d’Alemanya, Dirk Rotenberg, ha visitat hui la Ciutat de les Arts i les Ciències acompanyat per la directora general del complex, Ana Ortells. La trobada es produïx amb motiu de la visita institucional i empresarial de representants de l’estat federat alemany de la Baixa Saxònia a la Comunitat Valenciana.

Alemanya destaca entre els països de procedència dels visitants de la Ciutat de les Arts i les Ciències. En 2023, un 82 % dels visitants del complex procedia de fora de la Comunitat Valenciana. D’este percentatge, en correspon un 46 % a turistes estrangers, principalment d’Itàlia, França i Alemanya.

Fecha: 24/01/2024